b'\n_START_ARTICLE_\nScopolijev lepi volkec\n_START_SECTION_\nOpis\n_START_PARAGRAPH_\nTelo samice je dolgo 12 do 15\xc2\xa0mm, telo samca pa 10 do 13\xc2\xa0mm. Po zadnji levitvi tehtajo samci povpre\xc4\x8dno okoli 54\xc2\xa0mg, samice pa okoli 68\xc2\xa0mg. Za to vrsto je zna\xc4\x8dilen dolg in ozek zadek, ki se proti koncu \xc5\xa1e zo\xc5\xbei. Obarvanost teh pajkov je raznolika. Najve\xc4\x8dkrat so sivi ali rjavi, najdemo pa tudi rumenkaste ali oker osebke. Svetlej\xc5\xa1a \xc4\x8drta vzdol\xc5\xbe glavoprsja je vedno izrazita, vzorec na zadku pa je lahko dobro viden ali zabrisan.\n_START_SECTION_\nRaz\xc5\xa1irjenost\n_START_PARAGRAPH_\nGre za palearkti\xc4\x8dno vrsto pajkov, ki je prisotna skoraj po vsej Evropi. Scopolijevega lepega volkca lahko najdemo tudi na Kanarskih otokih in Madeiri, azijskem delu Rusije, na Kitajskem in v Severni Afriki.'